hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu nl hu hu en hu en hu en hu en en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Amikor az “Y” -házak kinőttek a földből… | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ Amikor az “Y” -házak kinőttek a földből…
Amikor az “Y” -házak kinőttek a földből…
“Nem is olyan rég…”  címmel várostörténeti beszélgetés-sorozat indult a városi könyvtárban. A hajdani Dimitrov-tér  Y-házainak történetéről  és a város egyéb lakótelepeinek keletkezésről Dr. Décsey Sándor a Wass Albert Könyvtár és Múzeum igazgatója és Gyarmati Tamás Tapolca város főépítésze tartott több, mint egy órás, tartalmas, interaktív és kifejezetten jó hangulatú előadást az elmúlt hét csütörtökön.
(A program a Közösen Tapolcáért  TOP-7.1.1-16-H- ESZA-2019-00757 pályázat  sikerének eredményeként valósulhatott meg.)
Dr. Décsey Sándor a Wass Albert Könyvtár és Múzeum igazgatója és Gyarmati Tamás városi főépítész
A beszélgetésbe többen is bekapcsolódtak, fotónkon Hangodi László főmuzeológus egészíti ki az elhangzottakat
A könyvtár nyolc, – szaknyelvi megfogalmazásban – az oral history ( elbeszélt történelem) műfajában keletkeztetett rendezvényt szervez az elkövetkező másfél évben. Ezek mindegyike Tapolca 1945 és 1990 közötti időszakába, a sokunk által megtapasztalt szocialista évtizedekbe repíti vissza a résztvevőket.  Dr. Décsey Sándor a sorozat első tagját útjára bocsátva elmondta, a városi televízió által is rögzített nyolc interaktív előadás történelmi forrásanyagot biztosít majd azoknak, akik a jövőben Tapolca  múltjával, korrajzával foglalkozni kívánnak. A sorozat első tagját jelentő Y-házak és a város egyéb lakótelepeinek történetéről szóló előadásban elhangzott, a Bakonyi Bauxit bányavállalat és Tapolca között  már 1964-ben elkezdődtek a tárgyalások, hogy a cég igazgatási központja és  dolgozóinak egy jelentős része Tapolcán telepedjen le. Kevésbé közismert, hogy a bányavállalat először Nyirádot, majd Sümeget kereste meg terveivel, de a tárgyalások zátonyra futottak. Az akkori sümegi tanácselnök és a járási pártbizottság titkára ugyanis mereven elzárkózott attól, hogy ideiglenes irodaként átadják a nyírlakpusztai szociális otthon épületét, illetve egyéb igényelt közművesített építési telkeket a vállalat részére. Tapolca, – akkoriban Piriti Károllyal, majd Egyed Béláné tanácselnökkel a város élén – azonban befogadóbb volt és megszülethetett a terv a bányászok letelepedését szolgáló épületek Tapolca községben történő megvalósítására…Valahogy így kezdődött Tapolca újbóli várossá válása és a város szimbólumává vált Y-házak története is, amelyek talán soha nem valósulhattak volna meg, ha nem az a kiváló építész kapja feladatot, akit tehetsége ellenére, politikai okokból korábban csak sokadik próbálkozásra vettek fel az építészmérnöki karra. Erről már Gyarmati Tamás főépítész beszélt, aki a kor lakhatási körülményeibe, városrendezési terveibe, építészeti prioritásaiba és szakmai elődjei panelrajzolásra kárhoztatott világába avatta be a jelenlévőket. A rendezvényen  projektoros kivetítéssel szemléltetve jelentek meg az Y-házak építésének folyamatait és  körülményeit bemutató korabeli fotók, tervrajzok és légi felvételek. Az előadást pedig teljes terjedelmében rögzítette a városi média, így az a jövőben bárki számára megtekinthető lesz. /tl/
Amikor az “Y” -házak kinőttek a földből…
Töreky László | hírek, közélet, kultúra | 2020.10.18. 11:30
Kigyulladt a ház, meghalt egy férfi Tapolcán
Rózsafüzér- imádsággal egy jobb világért
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form